***Приложение № 5 към чл. 4, ал. 1***

*Наредбата за условията и реда за извършване на оценка на въздействието върху околната среда (Наредба за ОВОС)*

(Ново - ДВ, бр. 12 от 2016 г., в сила от 12.02.2016 г., изм. и доп. - ДВ, бр. 3 от 2018 г., изм. - ДВ, бр. 31 от 2019 г., в сила от 12.04.2019 г., доп. - ДВ, бр. 67 от 2019 г., в сила от **28.08.2019 г**.)

**ДО**

**ДИРЕКТОРА НА РИОСВ**

**ПЛОВДИВ**

**УВЕДОМЛЕНИЕ**

**за инвестиционно предложение**

от ………… **„ПИ АЙ СТАНИЛОВ ГРУП“ ООД, ЕИК: 205095506** ….………….,

 УВАЖАЕМИ Г-Н ДИРЕКТОР,

Уведомяваме Ви, че „ПИ АЙ СТАНИЛОВ ГРУП“ ООД има следното инвестиционно предложение: **Вътрешно преустройство на сграда с идентификатор 56784.536.1655.1 в Предприятие за производство на захарни, шоколадови и сладкарски изделия, находяща се в УПИ ХХII – 536.1655, произв. и складови дейности, кв.4 по плана на ЮИЗ-III част, гр.Пловдив, УПИ ХХII – 536.1655, произв. и складови дейности, кв.26 по плана на ПУП-ПУР „Смесена многофункционална зона Юг“ с устройствени зони „Район Южен, гр.Пловдив.**

**Характеристика на инвестиционното предложение:**

**1. Резюме на предложението:**

Инвестиционното предложение е ново и предвижда вътрешно преустройство на съществуваща сграда с идентификатор 56784.536.1655.1 в „Предприятие за производство на захарни, шоколадови и сладкарски изделия“.

Сградата е съществуваща, свободностояща, триетажна. Конструкцията ѝ е монолитна – стоманобетонни колони, греди и междуетажни плочи. Ограждащите и преградни стени са от термопанели. Застроената площ е ЗП = 1555 м2, а разгънатата застроена площ е РЗП = 4665 м2.

Ще се проектира преустройството на трите етажа за производствени нужди, а в обема на първото ниво ще се направи частично второ ниво за санитарно-битови нужди на персонала и за административното обслужване на производството. Връзките между етажите става с два асансьора и две стълбищни клетки – в двата края на сградата.

Водоснабдяването на сградата е от градската водопроводна мрежа, а заустването на отпадъчните води е в градската канализация, експлоатирани от „ВиК“ ЕООД - Пловдив.

Електроснабдяването на сградата е от електроразпределителната мрежа на ЕВН-България, чрез собствен трафопост.

*(посочва се характерът на инвестиционното предложение, в т.ч. дали е за ново инвестиционно предложение и/или за разширение или изменение на производствената дейност съгласно приложение № 1 или приложение № 2 към Закона за опазване на околната среда (ЗООС)*

**2. Описание на основните процеси, капацитет,** обща използвана площ; необходимост от други свързани с основния предмет спомагателни или поддържащи дейности, в т.ч. ползване на съществуваща или необходимост от изграждане на нова техническа инфраструктура (пътища/улици, газопровод, електропроводи и др.), предвидени изкопни работи, предполагаема дълбочина на изкопите, ползване на взрив:

Съгласно издадената скица, имотът в който е разположена сградата е с идентификатор 56784.536.1655 с площ 4337 м2, урбанизирана територия, с начин на трайно ползване – за друг вид производствен, складов обект. Административният адрес на имота е бул.„Цар Борис III Обединител“ № 1, гр.Пловдив.

Съгласно визата за проектиране имотът представлява УПИ ХХII - 536.1655, производствени и складови дейности, кв.26 по плана на ПУП-ПУР „Смесена многофункционална зона Юг“ с устройствени зони Район Южен, гр.Пловдив.

Разглежданата сграда има застроена площ 1552 м2 и е на 3 етажа.

Няма необходимост от изграждане на нова техническа инфраструктура. Обектът е в урбанизирана територия и е водоснабден и електрифициран. От изток има излаз на бул.„Цар Борис III Обединител“.

По време на преустройството основните процеси включват традиционни строителни практики – изграждане на нови преградни стени, нови входове за помещенията, монтиране на врати, полагане на теракота и фаянс, боядисване на стени и тавани и др., съобразно нуждите на бъдещото производство.

По време на експлоатацията ще се произвеждат захарни, шоколадови и сладкарски изделия. Производственият асортимент включва:

- сухи сладкарски изделия и дребни сладки и бисквити –1200 кг

- сиропирани сладкарски изделия / баклава, толумбички/ – 700 кг

- малотрайни сладкарски изделия /пасти и торти/ - 1100 кг

Общият капацитет на цеха е до 3 тона готови изделия на ден.

Ще се работи с опаковки за еднократна употреба. Транспортния амбалаж ще бъде кашони.

На място ще се произвеждат необходимите само за производството захарен сироп, кори за баница, щоколадов крем и кувертюр и бутер тесто. Те няма да се продават на други предприятия, а ще бъдат само за собствени нужди.

Технологията на производство на различните видове изделия е следната:

  *Дребни сладки*

С помощта на миксер, от захар, яйчен меланж, брашно, маргарин и набухватели се приготвя тесто за дребни сладки, формоват се със шприц машина и се изпичат. След изстиването им някои видове се слепват с разбит с миксер мармалад. Готовите сладки се тункват и се подреждат в опаковки за еднократна употреба, кашонират се и се експедират към склада за готова продукция.

 *Пасти и торти*

С помощта на миксер, от яйца, захар, брашно и набухватели се приготвя тесто за блатове, разстила се в тави върху хартия и се пече. Изпечените блатове се оставят да изстинат. След изстиването се сиропират със захарен сироп и се пълнят/мажат/ с приготвения крем /от готови смеси се избива с миксер/, оставят се да се стегнат в технологичен хладилен шкаф при температура от 0÷4оС и се украсяват. Готовите пасти и торти се съхраняват в хладилна камера при температура от 0÷4оС, като непосредствено преди експедицията се опаковат в кутии или други опаковки за еднократна употреба.

*Баклава*

Ще се работи с кори за баница собствено производство и почистени орехови или фъстъчени ядки. Корите се подреждат като се поръсват с мазнина /разтопено масло или маргарин/ и в средата се поставя плънката от орехови или фъстъчени ядки и аромати. Пече се, изстива малко и се залива с готов студен захарен сироп, оставя се да престои няколко часа за поемане на сиропа, подрежда се в опаковки за еднократна употреба и се експедира.

 *Кори за баница*

Пресятото брашно с вода и сол в количества по БДС се замесва в тестомесачка, точи се и се подсушава в машина за кори и готовите кори се влагат веднага в производството на баклава.

*Толумбички*

Ще се работи със яйца или сух яйчен меланж. Яйцата се разбиват с миксер, прибавят се брашно, сол, олио и захар по рецепта, формоват се в специална шприцмашина, от която падат в пържилна вана за толумбички с голяма дължина. При пърженето тълумбичките се предвижват от единия край на ваната към другия, от който падат директно в съд със готов сироп. Престояват за поемане на сиропа и се подреждат в опаковки за еднократна употреба.

Обектът ще се обслужва от 50 работника и 2 административно-управленчески персонал на една смяна и петдневна работна седмица.

Предвидените ремонтни и строителни дейности не са свързани с извършване на изкопни работи.

**3. Връзка с други съществуващи и одобрени с устройствен** или друг план дейности в обхвата на въздействие на обекта на инвестиционното предложение, необходимост от издаване на съгласувателни/разрешителни документи по реда на специален закон, орган по одобряване/разрешаване на инвестиционното предложение по реда на специален закон:

Настоящото инвестиционно предложение е във връзка със съществуващия ОУП на гр.Пловдив, съгласно който теренът попада в устройствена зона за производствени и складови дейности.

За реализацията на ИП е необходимо:

- Решение по реда на Глава VI от ЗООС за преценка необходимостта от извършване на ОВОС и по реда на чл.31 от ЗБР и Наредбата за условията и реда за извършване на оценка за съвместимостта на ИП с предмета и целите на опазване на защитените зони, издадено от Директора на РИОСВ – Пловдив

- Разрешение за строеж по ЗУТ – от Община Пловдив

**4. Местоположение:**

*(населено място, община, квартал, поземлен имот, като за линейни обекти се посочват засегнатите общини/райони/кметства, географски координати или правоъгълни проекционни UTM координати в 35 зона в БГС2005, собственост, близост до или засягане на елементи на Националната екологична мрежа (НЕМ), обекти, подлежащи на здравна защита, и територии за опазване на обектите на културното наследство, очаквано трансгранично въздействие, схема на нова или промяна на съществуваща пътна инфраструктура)*

Сградата, обект на вътрешно преустройство има идентификатор 56784.536.1655.1 и се намира в имот 56784.536.1655, за който е образуван УПИ XXII-536.1655, производствени и складови дейности, кв.26 по плана на ПУП-ПУР „Смесена многофункционална зона Юг“ с устройствени зони Район Южен, гр.Пловдив и има адрес бул.„Цар Борис III Обединител“ № 1.

Територията е урбанизирана. Не се засягат елементи от Националната екологична мрежа, обекти подлежащи на здравна защита и територии за опазване на обекти на културното наследство. Най-близката защитена зона по Натура 2000 е „Река Марица“ (BG0000578) по Директива за местообитанията.

Няма необходимост от нова или промяна на съществуващата пътна инфраструктура, защото имотът се намира на булевард.

Няма трансгранично въздействие.

**5. Природни ресурси, предвидени за използване по време на строителството и експлоатацията:**

*(включително предвидено водовземане за питейни, промишлени и други нужди - чрез обществено водоснабдяване (ВиК или друга мрежа) и/или водовземане или ползване на повърхностни води и/или подземни води, необходими количества, съществуващи съоръжения или необходимост от изграждане на нови)*

По време на преустройството ще се ползват основно традиционни строителни материали за това, доставени от лицензирани фирми и от търговската мрежа. Всички разтвори ще се доставят в готов вид от близките бетоновъзли и ще се влагат директно в строителните конструкции.

По време на експлоатацията на обекта ще се ползват основно ел.енергия за производствени и битови нужди, осигурена но съществуващата електроразпределителна мрежа на ЕВН-България и вода за производствени и питейно-битови нужди от съществуващата ВиК мрежа, експлоатирана от „ВиК“ ЕООД – Пловдив.

**6. Очаквани вещества, които ще бъдат емитирани от дейността**, в т.ч. приоритетни и/или опасни, при които се осъществява или е възможен контакт с води:

Няма такива вещества.

**7. Очаквани общи емисии на вредни вещества във въздуха по замърсители:**

От дейността не се формират емисии на вредни вещества в атмосферния въздух.

Топлинните съоръжения ще работят на ел.енергия. Отоплението и охлаждането на обекта е с климатици. Хладилният агент за необходимите хладилни камери ще бъде фреон R449а – до 80 кг, който работи в затворен контур.

**8. Отпадъци, които се очаква да се генерират, и предвиждания за тяхното третиране:**

По време на преустройството ще се формират основно строителни отпадъци. Те ще се събират в контейнери и ще се изхвърлят на депото за строителни отпадъци в гр.Асеновград. Ще се формират минимални количества смесени битови отпадъци от жизнената дейност на строителните работници. Те ще се събират в полиетиленови торби и ежедневно ще се изхвърлят в контейнер за битови отпадъци в гр.Пловдив, обслужван от фирмата по сметосъбиране и сметоизвозване.

По време на експлоатацията на сградата, като „Предприятие за производство на захарни, шоколадови и сладкарски изделия“ ще се формират производствени отпадъци: хартия, картон, полиетилен, счупени палети, хранителни отпадъци. Те ще се събират разделно и ще се съхраняват временно на обекта, на обособени за целта площадки и периодично ще се предават на лицензирани фирми за оползотворяване. Хранителните отпадъци ще се дават за храна на животни. Битовите отпадъци ще се събират в контейнери на фирмата по сметосъбиране и сметоизвозване на гр.Пловдив, на базата на сключен договор.

**9. Отпадъчни води:**

*(очаквано количество и вид на формираните отпадъчни води по потоци (битови, промишлени и др.), сезонност, предвидени начини за третирането им (пречиствателна станция/съоръжение и др.), отвеждане и заустване в канализационна система/повърхностен воден обект/водоплътна изгребна яма и др.)*

От дейността на обекта ще се формират производствени и битово-фекални отпадъчни води. Те ще заустват в градската канализация. Производствените отпадъчни води преди включването им в канализацията се пречистват през мазниноуловител.

**10. Опасни химични вещества, които се очаква да бъдат налични на площадката на предприятието/съоръжението:**

*(в случаите по чл. 99б от ЗООС се представя информация за вида и количеството на опасните вещества, които ще са налични в предприятието/съоръжението съгласно приложение № 1 към Наредбата за предотвратяване на големи аварии и ограничаване на последствията от тях)*

На площадката на обекта няма да има опасни химични вещества.

І. Моля да ни информирате за необходимите действия, които трябва да предприемем, по реда на глава шеста от ЗООС.

Моля на основание чл. 93, ал. 9, т. 1 от ЗООС да се проведе задължителна ОВОС, без да се извършва преценка.

Моля, на основание чл. 94, ал. 1, т. 9 от ЗООС да се проведе процедура по ОВОС и/или процедурата по чл. 109, ал. 1 или 2 или по чл. 117, ал. 1 или 2 от ЗООС.

ІІ. Друга информация (не е задължително за попълване)

 Моля да бъде допуснато извършването само на ОВОС (в случаите по чл. 91, ал. 2 от ЗООС, когато за инвестиционно предложение, включено в приложение № 1 или в приложение № 2 към ЗООС, се изисква и изготвянето на самостоятелен план или програма по чл. 85, ал. 1 и 2 от ЗООС) поради следните основания (мотиви):

……………………………………………………………………………………………………

……………………………………………………………………………………………………

Прилагам:

1. Документи, доказващи обявяване на инвестиционното предложение на интернет страницата на възложителя, ако има такава, и чрез средствата за масово осведомяване или по друг подходящ начин съгласно изискванията на чл. 95, ал. 1 от ЗООС.

2. Документи, удостоверяващи по реда на специален закон, нормативен или административен акт права за иницииране или кандидатстване за одобряване на инвестиционно предложение.

3. Други документи по преценка на уведомителя:

3.1. допълнителна информация/документация, поясняваща инвестиционното предложение;

3.2. картен материал, схема, снимков материал в подходящ мащаб.

4. Електронен носител - 1 бр.

5.  Желая писмото за определяне на необходимите действия да бъде издадено в електронна форма и изпратено на посочения адрес на електронна поща.

6.  Желая да получавам електронна кореспонденция във връзка с предоставяната услуга на посочения от мен адрес на електронна поща.

7.  Желая писмото за определяне на необходимите действия да бъде получено чрез лицензиран пощенски оператор.

Дата: 19.06.2020 год. Уведомител: …………………..

 *( Станилов)*